Diari Oficial de la Generalitat Valenciana


Sumari del DOGV 4426, del 27-01-2003 (2003/491)

ORDE de 19 de desembre del 2002, de la Conselleria de Cultura i Educació, per la qual es concedixen efectes retroactius a l'autorització concedida a l'Escuela Superior de Negocios per Orde de 28 de gener de 1998.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4426

Data del DOGV
:   27-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/491


Data del document
:   19-12-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * ensenyament privat
    * centre d'ensenyament
    * ensenyament superior

ORDE de 19 de desembre del 2002, de la Conselleria de Cultura i Educació, per la qual es concedixen efectes retroactius a l'autorització concedida a l'Escuela Superior de Negocios per Orde de 28 de gener de 1998. [2003/X491]
  
El senyor Javier Saldaña Requena, en nom de l'entitat mercantil Escuela Superior de Negocios, SA, titular del centre denominat Escuela Superior de Negocios, ha sol·licitat l'eficàcia retroactiva de l'autorització de l'indicat centre efectuada per Orde d'esta Conselleria de data 28 de gener de 1998.
  
L'Orde de 28 de gener de 1998, de la Conselleria de Cultura, Educació i Ciència, autoritzava l'Escuela Superior de Negocios a impartir estudis corresponents a la titulació de Bachelor in Business Administration, conforme al sistema educatiu vigent en Gran Bretanya, títol superior no homologat acadèmicament amb els títols universitaris del sistema educatiu espanyol.
  
El centre que s'autoritza, del qual és titular l'Escuela Superior de Negocios, SA, amb domicili a València, carrer de Daniel Balaciart, número 6, baix, tenia autorització per a impartir els estudis corresponents a la titulació Bachelor (honours) in Business Administration. La dita autorització produïa efectes a partir del curs acadèmic immediatament següent al de la corresponent orde, açò és al curs 1998-1999.
  
No obstant això, la Llei de Règim Jurídic de les Administracions Públiques i del Procediment Administratiu Comú permet, en l'article 57, apartat 3, que, excepcionalment, puga atorgar-se eficàcia retroactiva als actes, quan produïsquen efectes favorables a l'interessat, sempre que els supòsits de fet necessaris existiren ja en la data a què es retrotraga l'eficàcia de l'acte i esta no lesione drets o interessos legítims d'altres persones.
  
Per tant, tractant-se d'una autorització, acte per definició favorable a l'interessat, i havent comprovat que el centre reunia en el curs 1996-1997 les condicions necessàries per a la retroacció dels efectes sol·licitada.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, el Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i l'Orde de 26 de maig de 1993 (BOE 1 juny 1993) d'adscripció de centres a universitats públiques de competència de l'administració General de l'Estat i autorització dels centres estrangers que són competència d'esta, i en exercici de les atribucions conferides per l'article 35 de la Llei de Govern Valencià,
  
ORDENE
  
Únic
  
Modificar l'autorització concedida per Orde de 28 de gener de 1998 (DOGV de 26.02.1998) a l'Escuela Superior de Negocios i concedir efectes retroactius des de l'inici del curs 1996/1997 per a impartir estudis corresponents a la titulació de Bachelor (honours) in Business Administration, títol superior no homologat acadèmicament amb els títols universitaris del sistema educatiu espanyol.
  
DISPOSICIONS FINALS
  
Primera
  
La present orde entrarà en vigor al sendemà de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició davant el conseller de Cultura i Educació en el termini d'un mes des del sendemà de la notificació o publicació segons corresponga.
  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des del sendemà de la notificació o publicació, segons corresponga.
  
València, 19 de desembre del 2002
  
El conseller de Cultura i Educació,